open-index/open-wikipedia-markdown huggingface dataset:
কোচবিহার ১ সমষ্টি উন্নয়ন ব্লক

**কোচবিহার ১ সমষ্টি উন্নয়ন ব্লক** হল ভারতের পশ্চিমবঙ্গ রাজ্যের কোচবিহার জেলার কোচবিহার সদর মহকুমার একটি প্রশাসনিক বিভাগ। এই ব্লকটি কোচবিহার থানার অধীনস্থ। এই ব্লকের সদর ঘুঘুমারি। খড়িমালা খাগড়াবাড়ি ও গুরিয়াহাটি নগর পঞ্চায়েতদুটি এই ব্লকের অন্তর্গত।

## ভূগোল
গুরিয়াহাড়ি  অক্ষ-দ্রাঘিমাংশে অবস্থিত। এই ব্লকের আয়তন ৩৬২.৪২ বর্গ কিলোমিটার।

### গ্রাম পঞ্চায়েত
কোচবিহার ১ ব্লক/পঞ্চায়েত সমিতির অধীনস্থ গ্রাম পঞ্চায়েতগুলি হল চাঁদামারি, চিকিরহাট, দাওয়াগুড়ি, দেওয়ানহাট, ফালিমারি, ঘুঘুমারি, গুরিয়াহাটি ১, গুরিয়াহাটি ২, হাড়িভাঙা, জিরানপুর, মোয়ামারি, পানিশালা, পাটছড়া, পুটিমারি ফুলেশ্বরী ও শুটকাবাড়ি।

## জনপরিসংখ্যান
২০০১ সালের জনগণনা অনুসারে, কোচবিহার ১ ব্লকের মোট জনসংখ্যা ২৮৪,৫৬৪। এর মধ্যে ১৪৬,২৯৮ জন পুরুষ ও ১৩৮,২৬৬ জন মহিলা। ১৯৯১-২০০১ দশকে এই ব্লকের জনসংখ্যা বৃদ্ধির হার ছিল ১৪.৭৯%।

## সাক্ষরতা
কোচবিহার ১ ব্লকের সাক্ষরতার হার ৬৭.৯৮%। এর মধ্যে পুরুষ সাক্ষরতার হার ৭৭.৪১% ও নারী সাক্ষরতার হার ৫৭.৯৯%।

## পাদটীকা

বিষয়শ্রেণী:কোচবিহার জেলার সমষ্টি উন্নয়ন ব্লক
কোচবিহার রাজবাড়ি

**কোচবিহার রাজবাড়ি** (অপর নাম **ভিক্টর জুবিলি প্যালেস**) হল ভারতের পশ্চিমবঙ্গ রাজ্যের কোচবিহার শহরের একটি দর্শনীয় স্থান। ১৮৮৭ সালে মহারাজা নৃপেন্দ্র নারায়ণের রাজত্বকালে রোমের সেন্ট পিটার্স ব্যাসিলিকার আদলে এই রাজবাড়ী তৈরী হয়েছিল।

কোচবিহার রাজবাড়ি ইষ্টক-নির্মিত। এটি ক্ল্যাসিক্যাল ওয়েস্টার্ন শৈলীর দোতলা ভবন। প্রাসাদের একতলায় বিলিয়ার্ড রুম, গ্রন্থাগার, অতিথিশালা, ভোজনকক্ষসহ ২৪টি কক্ষ। দ্বিতলে ১৫টি শয়নকক্ষ, ৩টি বৈঠকখানা, ৪টি তোশাখানা, ১১টি স্নানঘরসহ মোট ৪০টি কক্ষ রয়েছে। দক্ষিণ দিকের ঘরগুলিতে রাজা-রানি থাকতেন। দ্বিতলে নাচঘরও ছিল বলে জানা যায়। এই প্রাসাদে প্রকাশ্য সিঁড়ি ছাড়াও একাধিক গোল সিঁড়ি রয়েছে। সিঁড়িগুলি কোনওটি কাঠের, কোনওটি লোহার। বেশ কিছু সিঁড়ি গম্বুজের মধ্যে উঠে গিয়েছে। প্রাসাদের পিছন দিকে ছিল পাকশালা। সামনে বারান্দা লাগোয়া সুন্দর পোর্টিকো। গোটা রাজাপ্রাসাদ জুড়ে ছিল মেহগনি কাঠের আসবাবপত্র। প্রাসাদ নির্মাণের সময় প্রাথমিকভাবে এটি ত্রিতল ছিল। ১৮৯৭ সালের ১২ জুন কোচবিহারে এক বিধ্বংসী ভূমিকম্পে এর ত্রিতল ভেঙে যায়। প্রাসাদের অলংকরণে বেশ কিছু জায়গায় পোড়ামাটির অলংকরণ রয়েছে। একে বাফ কালার টেরাকোটা বলা হয়। অলংকরণে সিমেন্ট ব্যবহার করা হয়নি।

## রাজবাড়ির ভেতরে কি কি রয়েছে আরও দেখুন
*কোচ রাজবংশী জাতি
*কোচ রাজবংশ
*কামতা রাজ্য
*কোচবিহার রাজ্য
*কোচ হাজো
*কোচবিহার জেলা

## পাদটীকা

বিষয়শ্রেণী:ভারতের রাজপ্রাসাদ
বিষয়শ্রেণী:কোচবিহার জেলা
বিষয়শ্রেণী:পশ্চিমবঙ্গের প্রাসাদ
বিষয়শ্রেণী:কোচবিহার জেলার ইতিহাস
বিষয়শ্রেণী:কোচবিহার জেলার ভবন ও স্থাপনা

বিষয়শ্রেণী:ভারতের রাজকীয় বাসভবন
বিষয়শ্রেণী:কোচবিহারের ইতিহাস
বিষয়শ্রেণী:কোচবিহার জেলার দর্শনীয় স্থান
বিষয়শ্রেণী:কোচবিহার
টনি জা

**জাপানোম ইয়েরুম** (), বা **তাতচাকোর্ন ইয়েরুম** () বা **ফানোম ইয়েরুম** (; ) (জন্মঃ- ৫ই ফেব্রুয়ারি ১৯৭৬), আন্তর্জাতিকভাবে যিনি **টনি জা** নামে পরিচিত, এবং থাইল্যান্ডে **জা ফানোম** () নামে পরিচিত, একজন থাই মার্শাল আর্টিস্ট, শারীরিক প্রশিক্ষক, অভিনেতা, প্রযোজক, অ্যাকশন কোরিওগ্রাফার, লেখক, পরিচালক, স্টান্ট ম্যান।  তিনি তার ছবি *[[ওং-বাক: মুয়াই থাই ওয়ারিয়র]]*, *[[টম-ইয়ামন-গুং]]* , *[[ওং-বাক ২: দ্য বিগিনিং]]*, *[[ওং-বাক ৩]]* এবং *[[টম-ইয়ামন-গুং ২]]* ইত্যাদি চলচ্চিত্রে অভিনয়ের জন্য বিখ্যাত।

## চলচ্চিত্রসমূহ

### অভিনেতা হিসাবে

## তথ্যসূত্র

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:থাই চলচ্চিত্র অভিনেতা
বিষয়শ্রেণী:থাই বৌদ্ধ
ছন্ন

থাম্ব|ছন্ন শাক্য প্রজাতন্তের প্রধাব শুদ্ধেধনের একজন পরিচারিকার পুত্র ছিলেন।
**ছন্ন** () বা **ছন্দক** () সিদ্ধার্থ গৌতমের সারথি ছিলেন। পরবর্তীকালে তিনি বৌদ্ধ সংঘে যোগদান করে অর্হত হন।

## সিদ্ধার্থ গৌতমের সারথি
ছন্ন শাক্য প্রজাতন্ত্রের প্রধান শুদ্ধোধনের একজন পরিচারিকার পুত্র ছিলেন। প্রথম জীবনে দুঃখ ও কষ্ট থেকে দূরে প্রাসাদের বিলাসপূর্ণ জীবনযাপনের পর উনত্রিশ বছর বয়সেশুদ্ধোধনের পুত্র সিদ্ধার্থ গৌতম তার সারথি ছন্নকে নিয়ে  প্রাসাদ থেকে প্রথমবার ভ্রমণে বেরোন। পথে তিনি একজন বৃদ্ধ মানুষ, একজন অসুস্থ মানুষ, একজন মৃত মানুষ ও একজন সন্ন্যাসীকে দেখতে পান। সাংসারিক দুঃখ কষ্টে সম্পূর্ণ অনভিজ্ঞ সিদ্ধার্থ তার সারথি ছন্নকে এঁদের প্রসঙ্গে জিজ্ঞেস করলে, ছন্ন তাকে বুঝিয়ে বলেন যে সকল মানুষের নিয়তি যে তারা একসময় বৃদ্ধ, অসুস্থ হয়ে মৃত্যুমুখে পতিত হবে। মুণ্ডিতমস্তক পীতবর্ণের জীর্ণ বাস পরিহিত সন্ন্যাসী সম্বন্ধে ছন্ন তাকে বলেন, যে তিনি মানুষের দুঃখের জন্য নিজ গার্হস্থ্য জীবন ত্যাগ করেছেন, তিনিই সন্ন্যাসী। এই নূতন অভিজ্ঞতায় বিষাদগ্রস্ত সিদ্ধার্থ বাধর্ক্য, জরা ও মৃত্যুকে জয় করার জন্য বদ্ধপরিকর হয়ে একজন সন্ন্যাসীর জীবনযাপনের সিদ্ধান্ত নেন। সংসারের প্রতি বীতরাগ সিদ্ধার্থ এক রাত্রে ঘুমন্ত স্ত্রী, নবজাত পুত্র, পরিবারকে নিঃশব্দ বিদায় জানিয়ে প্রিয় অশ্ব কন্থক ও সারথি ছন্নকে নিয়ে প্রাসাদ ত্যাগ করেন। প্রাসাদ থেকে বেরিয়ে বনের শেষ প্রান্তে পৌঁছে রাজবস্ত্র ত্যাগ করে তলোয়ার দিয়ে তার লম্বা চুল কেটে মুণ্ডিতমস্তক হন। এরপর ছন্নের অনুরোধকে উপেক্ষা করে তাকে বিদায় জানিয়ে সিদ্ধার্থ রাজগৃহের উদ্দেশ্যে যাত্রা করেন। ছন্ন সিদ্ধার্থের অলঙ্কার ও রাজনস্ত্র নিয়ে কপিলাবস্তু ফিরে এলে উদ্বিগ্ন শুদ্ধোধন সিদ্ধার্থের খোঁজে সৈন্য পাঠাতে চাইলে ছন্ন সিদ্ধার্থের স্থির প্রতিজ্ঞার কথা স্মরণ করে তাকে বারণ করেন।

## ভিক্ষু জীবন
পরবর্তীকালে সিদ্ধার্থ গৌতম বুদ্ধত্ব লাভ করে শুদ্ধোধনের আমন্ত্রণে কপিলাবস্তু শহরে এলে ছন্ন তাকে অনুসরণ করে সংসার ত্যাগ করে সংঘজীবনে যোগ দেন। কিন্তু পূর্বজীবনে গৌতম বুদ্ধের প্রিয়পাত্র হওয়ায় তিনি ভিক্ষুজীবনে তার অহঙ্কার ত্যাগ করতে অসমর্থ হন। কোশাম্বী রাজ্যের ঘোষিতাশ্রমে তিনি একটি অপরাধ করে অস্বীকার করায় গৌতম বুদ্ধ উখ্খেপনিয়-কম্ম আরোপ করে তার সংঘজীবনের ওপর নিষেধাজ্ঞা জারি করেন। পরে ছন্ন তার কাছে ক্ষমা প্রার্থনা করলে তাকে সংঘ জীবনে ফিরিয়ে আনা হয়। ধম্মপদত্থকথা অনুসারে, গৌতম বুদ্ধের বারংবার সাবধানবাণী সত্ত্বেও সারিপুত্ত ও মোগ্গলনের সঙ্গে ছন্ন দুর্ব্যবহার করার কারণে গৌতম বুদ্ধ ছন্নের জন্য ব্রহ্মদণ্ড নামক নৈতিক শাস্তি করার জন্য আনন্দকে নির্দেশ দেন। গৌতম বুদ্ধের মৃত্যুর পর প্রথম বৌদ্ধ সঙ্গীতি আহ্বান করা হলে, সেখানে ছন্নের ওপর ব্রহ্মদণ্ড আরোপ করে তাকে সংঘ থেকে বহিষ্কার করা হয়। এই সংবাদে ছন্ন অনুতপ্ত হয়ে অর্হত হিসেবে গণ্য হন।
 
## তথ্যসূত্র

বিষয়শ্রেণী:অর্হত
হিউ ম্যাসি

**হিউ হ্যামন ম্যাসি** (; জন্ম: ১১ এপ্রিল, ১৮৫৪ - মৃত্যু: ১২ অক্টোবর, ১৯৩৮) নিয়ার বেলফাস্ট এলাকায় জন্মগ্রহণকারী অস্ট্রেলিয়ার আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের পক্ষে টেস্ট ক্রিকেটে অংশগ্রহণ করেছেন। এছাড়াও তিনি জাতীয় দলের অধিনায়কত্ব করেন।

**হিউ ম্যাসি** ঘরোয়া ক্রিকেটে নিউ সাউথ ওয়েলস দলের পক্ষাবলম্বন করেন। তার পুত্র রবার্ট জন জ্যাক অলরাইট ম্যাসি নিউ সাউথ ওয়েলসের অন্যতম ক্রিকেটার ছিলেন।

## খেলোয়াড়ী জীবন
১৮৮২ সালের অ্যাশেজ সিরিজের ওভাল টেস্টে তার ভূমিকা স্মরণীয় হয়ে আছে। পরবর্তীতে ফ্রেড স্পফোর্থের অবিস্মরণীয় বোলিং প্রদর্শনে খেলায় ফলাফল আসে। চার্লস ব্যানারম্যানের সাথে ব্যাটিং উদ্বোধনে নেমে মারকুটে ব্যাটসম্যান ম্যাসি মাত্র ৬০ বল খেলে ৪৭ মিনিটে ৫৫ রান তোলেন। এ রান সংগ্রহে তিনি নয়টি বাউন্ডারি মারেন। এরফলে তার দল নাটকীয়ভাবে মাত্র ৭ রানের ব্যবধানে জয় পেয়েছিল। ১৮৮৪-৮৫ মৌসুমে ইংল্যান্ডের বিপক্ষে একটিমাত্র টেস্টে অধিনায়কত্ব করেন।

## তথ্যসূত্র

## আরও দেখুন
* বিলি মারডক
* বোনর মিডলটন
* অস্ট্রেলিয়া জাতীয় ক্রিকেট দল
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ

* 
* 
* 

বিষয়শ্রেণী:১৮৫৪-এ জন্ম
বিষয়শ্রেণী:১৯৩৮-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়া জাতীয় ক্রিকেট দলের অধিনায়ক
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:জেন্টলম্যান অব ইংল্যান্ডের ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেট অধিনায়ক
বিষয়শ্রেণী:ভিক্টোরিয়া (অস্ট্রেলিয়া) থেকে আগত ক্রিকেটার
হেজাজ রেলওয়ে

**হেজাজ রেলওয়ে** () ছিল দামেস্ক থেকে মদিনা পর্যন্ত বিস্তৃত একটি ন্যারো গেজ রেলপথ। এটি হেজাজ অঞ্চলের মধ্য দিয়ে অগ্রসর হয়। এছাড়াও হাইফার দিকে এর একটি শাখা ছিল। হেজাজ রেলওয়ে ছিল উসমানীয় রেলওয়ে নেটওয়ার্কের একটি অংশ। ইস্তানবুল থেকে দামেস্ক হয়ে মক্কা পর্যন্ত পৌছানোর জন্য এর নির্মাণ করা হয়। প্রথম বিশ্বযুদ্ধ শুরু হওয়ার কারণে মদিনার বেশি এর নির্মাণ সম্ভব হয়নি।

এই রেলপথ নির্মাণের মূল উদ্দেশ্য ছিল উসমানীয় খিলাফতের রাজধানী কনস্টান্টিনোপল থেকে ইসলামের পবিত্রতম শহর মক্কা পর্যন্ত যোগাযোগ সহজ করা। এছাড়াও উসমানীয় সাম্রাজ্যের দূরবর্তী
আরব প্রদেশের অর্থনৈতিক ও রাজনৈতিক অবস্থার উন্নয়ন ঘটানো এবং সামরিক বাহিনীর যোগাযোগ সহজ করা এর উদ্দেশ্য হিসেবে কাজ করে।
তারপর প্রথম বিশ্বযুদ্ধ শুরু হলে আরব বিদ্রোহরা ব্রিটিশদের পক্ষ অবলম্বন করে উসমানীয় খেলাফতের বিরুদ্ধে বিদ্রোহ করে। যুদ্ধে রেলপথটি ধ্বংস হয়।

## তথ্যসূত্র

## আরও দেখুন
* 
*
*Judd, Brendon *The Desert Railway: The New Zealand Railway Group in North Africa and the Middle East during the Second World War* (2003, 2004 Auckland, Penguin) 

## বহিঃসংযোগ
* Four podcasts about the Hejaz railway from BBC World service
* pictures and report of travelogue in the Saudi Section of Hejaz railway
* BBC: "A piece of railway history"
* BBC: "Pilgrim railway back on track"
* http://www.hejaz-railroad.info/Galerie.html
* lots of pictures from the Hidjaz Railway stations from an 2008 trip across Syria
* Extensive website on the Hejaz Railway 
* Yarmuk River railway bridges, 1933 aerial photographs. Aerial Photographic Archive for Archaeology in the Middle East / National Archives, London.
* Hejaz Railway overlay on Google Maps

বিষয়শ্রেণী:উসমানীয় রেলওয়ে
বিষয়শ্রেণী:আন্তর্জাতিক রেলপথ
বিষয়শ্রেণী:হেজাজের ইতিহাস
বিষয়শ্রেণী:মদিনা
বিষয়শ্রেণী:ইসরায়েলের রেলপথ
বিষয়শ্রেণী:জর্ডানের রেলপথ
বিষয়শ্রেণী:সৌদি আরবের রেলপথ
বিষয়শ্রেণী:সিরিয়ার রেলপথ
ভিন ডাইসেল

**ভিন ডাইসেল ** (জন্ম জুলাই ১৮,১৯৬৭) একজন আমেরিকান অভিনেতা এবং চলচ্চিত্র নির্মাতা। তিনি তার অভিনয় শুরু করেন স্টিভ স্পিয়েল্বার্গ এর *সেভিং প্রাইভেট রায়ান*(১৯৯৮) এর মাধ্যমে। তিনি “রিডিক” ভূমিকায় “দা চরনিকল অব রিডিক ট্রিলজি”(২০০১-২০০৩) এবং “ডমিনিক টরেটো” ভূমিকায় “দা ফাস্ট এন্ড ফিউরিয়াস” সিরিজ (২০০১-বর্তমান) এর জন্য বিখ্যাত। উভয় সিরিজে তিনি প্রযোজক ছিলেন।

ডাইসেল *এক্সএক্সএক্স(২০০২)* এবং সিডনি লুমেট এর * ফাইন্ড মি গাল্টি* (২০০৬) এর জন্য তারকা খ্যাতি অর্জন করেন। এছাড়া তিনি *দা আয়রন জায়ান্ট* (১৯৯৯) এবং * গার্ডিয়ান অব দা গ্যালাক্সি*(২০১৪) তে কণ্ঠ দিয়েছেন। চলচ্চিত্র নির্মাতা হিসাবে তিনি *স্ট্রেইস* ছবিতে পরিচালক, লেখক, প্রযোজক এবং অভিনেতা হিসাবে ভূমিকা রেখেছেন। এছাড়া তিনি “ওয়ান রেইস ফিল্ম”, “রেইস্ট্রাক রেকর্ড” এবং “টাইগার স্টুডিও” এর প্রতিষ্ঠাতা।

## চলচ্চিত্রসমূহ

### চলচ্চিত্র

## তথ্যসূত্র

## বহিঃসংযোগ

* Official Website
* 
* 

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:জার্মান বংশোদ্ভূত অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:নিউ ইয়র্ক (অঙ্গরাজ্য)-এর চিত্রনাট্যকার
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:মার্কিন কণ্ঠাভিনেতা
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:আফ্রিকান বংশোদ্ভূত মার্কিন ব্যক্তি
বিষয়শ্রেণী:নিউ ইয়র্ক শহরের চলচ্চিত্র পরিচালক
বিষয়শ্রেণী:নিউ ইয়র্ক শহরের অভিনেতা
বিষয়শ্রেণী:নিউ ইয়র্ক শহরের লেখক
বিষয়শ্রেণী:হান্টার কলেজের প্রাক্তন শিক্ষার্থীরা
মহামায়া হ্রদ

**মহামায়া হ্রদ** বা **মহামায়া লেক** চট্টগ্রামের মীরসরাই উপজেলার দুর্গাপুর ইউনিয়নে অবস্থিত বাংলাদেশের দ্বিতীয় বৃহত্তম কৃত্রিম হ্রদ। এর আয়তন প্রায় ১১ বর্গ কিলোমিটার। ২০০৭-২০০৮ সালে প্রকল্পটির কাজ শুরু করা হয় এবং ২০০৯ সালে এর নির্মাণ কাজ শেষ হয়। এই হ্রদটি তৈরি করতে ৩৩৬০ হেক্টর জমি ব্যবহার করা হয় এবং এর পেছনে প্রায় ২৩ কোটি টাকা ব্যয় করা হয়। ২০১০ সালের ২৯ ডিসেম্বর সাবেক প্রধানমন্ত্রী শেখ হাসিনা এই প্রকল্পের উদ্বোধন করেন। কাপ্তাই হ্রদের পর এটি বাংলাদেশের দ্বিতীয় বৃহত্তম হ্রদ।

## অবস্থান
চট্টগ্রাম শহর থেকে ৪৫  কিলোমিটার  উত্তরে  ঢাকা-চট্টগ্রাম মহাসড়ক সংলগ্ন
চট্টগ্রামের মীরসরাই উপজেলার ৮ নং দুর্গাপুর ইউনিয়নের ঠাকুরদিঘী বাজার থেকে দেড়/দুই কিলোমিটার  পূর্বে  পাহাড়ের  পাদদেশে এর  অবস্থান।

## সেচ প্রকল্প
 Mohamaya Lake2.jpg|thumb|মহামায়া হ্রদ সেচ প্ৰকল্প
Mohamaya Lake's Timelapse (2018).webm|thumb|মহামায়া হ্রদের ভিডিও


এই এলাকার জলাবদ্ধতা ও পাহাড়ি ঢল নিরসন এবং শুষ্ক মৌসুমে কৃষিখাতে সেচ সুবিধার লক্ষ্যে পানি উন্নয়ন বোর্ড মহামায়া সেচ প্রকল্পের অংশ হিসেবে ১৯৯৯ সালে উক্ত মহামায়া খালের ওপর স্লুইস গেট স্থাপন করে।
তৎকালীন সড়ক ও জনপথের মহাসড়কের অধিগ্রহণের অংশ পানি উন্নয়ন বোর্ডের অধিগ্রহণ অংশে স্লুইস গেট অপারেটিংয়ের জন্য সেখানে সড়ক নির্মাণ করে (পাউবো)। তখনকার সময়ে সৌন্দর্য বর্ধনের জন্য মীরসরাই উন্নয়ন সংসদ নামে স্থানীয় সামাজিক উন্নয়ন সংগঠন সড়কের দু’পাশে শতাধিক গাছ রোপণ করে। ২০১০ সালের ২৯ ডিসেম্বর প্রধানমন্ত্রী শেখ হাসিনা মহামায়া সেচ প্রকল্প উদ্ভোধন করেন। উদ্বোধনের পর বাংলাদেশ পানি উন্নয়ন বোর্ড এবং মৎস্য অধিদপ্তর পর্যায়ক্রমে এই হ্রদে প্রায় ৩০ টন পোনা অবমুক্ত করে।

## চিত্রশালা

চিত্র:Mahamaya Irrigation Dam Regulator (04).jpg|মহামায়া সেচ বাঁধ নিয়ন্ত্রক
চিত্র:Mahamaya lake, 4 November 2017.jpg|সেচ বাঁধ সেতু
চিত্র:Kayaking at Mahamaya Lake (01).jpg|কায়াকিং
চিত্র:Casuarina, Mahamaya Lake (05).jpg|ঝাউবন
চিত্র:Top view of Mahamaya Lake (01).jpg
চিত্র:Fly fishing at Mahamaya Lake (02).jpg|মাছধরা 


## তথ্যসূত্ৰ

## বহিঃসংযোগ

বিষয়শ্রেণী:বাংলাদেশের হ্রদ
বিষয়শ্রেণী:মীরসরাই উপজেলার দর্শনীয় স্থান
বিষয়শ্রেণী:বাংলাদেশে পানি সরবরাহ ও পয়ঃনিষ্কাশন
বিষয়শ্রেণী:বাংলাদেশের কৃষি
বিষয়শ্রেণী:চট্টগ্রাম জেলা
বিষয়শ্রেণী:কর্ণফুলী নদী
বিষয়শ্রেণী:১৯৬২-এ পাকিস্তানে প্রতিষ্ঠিত
বিষয়শ্রেণী:চট্টগ্রাম বিভাগের ইতিহাস
মদিনার যুদ্ধ (১৮১২)

**মদিনার যুদ্ধ** শীর্ষক এই ঘটনা ১৮১২ সালে সংঘটিত হয়। আল সাফরার যুদ্ধের পর তুসুন পাশার বাহিনী মদিনার আশেপাশের বিদ্রোহী গোত্রগুলোর সাথে বোঝাপড়ায় লিপ্ত হয়। মুহাম্মদ আলি পাশা এসময় মদিনা পুনর্দখলের জন্য আহমেদ আগাকে ১০,০০০ জন সেনা দিয়ে তুসুনের বাহিনীকে সাহায্যের জন্য পাঠান। এই বাহিনী ১৮১২ সালের নভেম্বরে শহর জয় করতে সক্ষম। এতে ৬০০ সৌদি যোদ্ধা নিহত হয়।

বিষয়শ্রেণী:উসমানীয়-সৌদি যুদ্ধের লড়াই
বিষয়শ্রেণী:উসমানীয় সাম্রাজ্য সম্পর্কিত যুদ্ধ
বিষয়শ্রেণী:মিশরের সামরিক ইতিহাস
বিষয়শ্রেণী:সৌদি আরব জড়িত লড়াই
বিষয়শ্রেণী:মদিনা
বিষয়শ্রেণী:উসমানীয় মিশর
বিষয়শ্রেণী:মদিনার ইতিহাস
আহমেদ হাসান আল-বকর

**আহমেদ হাসান আল বকর** (Arabic **أحمد حسن البكر** **; ১ জুলাই ১৯১৪ – ৪ অক্টোবর ১৯৮২) ছিলেন ইরাকের চতুর্থ রাষ্ট্রপতি। ১৯৬৮ সালের ১৭ জুলাই থেকে ১৯৭৯ সালের ১৬ জুলাই তিনি এই দায়িত্বপালন করেন। তিনি বিপ্লবী আরব সোশ্যালিস্ট বাথ পার্টির অন্যতম নেতৃত্বস্থানীয় নেতা ছিলেন।

১৪ জুলাই বিপ্লবের মাধ্যমে রাজতন্ত্র উৎখাত করা হয়। এরপর আল বকর উপরে উঠে আসেন। নবগঠিত সরকারে আল বকর ইরাকি-সোভিয়েত সম্পর্ক বৃদ্ধিতে নিয়োজিত ছিলেন ১৯৫৯ সালে আল বকর ইরাকের সামরিক বাহিনী থেকে পদত্যাগ করতে বাধ্য হন। তৎকালীন সরকার তার বিরুদ্ধে সরকার বিরোধী কার্যকলাপের অভিযোগ করে। বাধ্যতামূলক অবসরের পর তিনি বাথ পার্টির ইরাকি অংশের সামরিক ব্যুরোর চেয়ারম্যান হন। এই পদের মাধ্যমে তিনি বাথিস্ট মতাদর্শের জন্য নতুন কর্মী সংগ্রহ করতে সক্ষম ছিলেন। রমজান বিপ্লবের মাধ্যমে প্রধানমন্ত্রী আবদুল করিম কাসেম ক্ষমতাচ্যুত হলে আল বকর প্রধানমন্ত্রী নিযুক্ত হন এবং পরবর্তীতে বাথ-নাসেরবাদি জোট সরকারের উপরাষ্ট্রপতি হন। এই সরকার একবছরের কিছু বেশি সময় টিকে ছিল। ১৯৬৩ সালের নভেম্বরে সংঘটিত অভ্যুত্থানে সরকার উৎখাত হয়।

১৯৬৩ সালে আরব সোশ্যালিস্ট বাথ পার্টি সরকার থেকে বহিষ্কৃত হলে আল বকর ও তার দল আত্মগোপনে থেকে কর্মকাণ্ড চালাতে থাকে। তারা সরকারের সমালোচক হয়ে উঠে। এসময় আল বকর বাথ পার্টির ইরাকি অংশের সেক্রেটারি জেনারেল (প্রধান) হন এবং সাদ্দাম হোসেনকে দলীয় সেলের উপনেতা নিয়োগ দেন। আল বকর ও তার বাথ পার্টি ১৯৬৮ সালে ১৭ জুলাই বিপ্লবের মাধ্যমে ক্ষমতায় আসে। অভ্যুত্থানের পর আল বকর বিপ্লবী কমান্ড কাউন্সিলের চেয়ারম্যান ও রাষ্ট্রপতি নির্বাচিত হন। তিনি সাদ্দাম হোসেনকে প্রধানমন্ত্রী হিসেবে নিয়োগ দেন।

তার শাসনামলে ইরাকে সমৃদ্ধি ছিল। অর্থনৈতিক অগ্রগতি বৃদ্ধি পায়। আরব বিশ্বে ইরাকের প্রভাব বৃদ্ধি পায় এবং জনসাধারণের জীবনমান উন্নত হয়। ভূমি সংস্কার করা হয় এবং সমতার ভিত্তিতে সম্পদ বণ্টন করা হয়। ১৯৭০ এর দশকের শেষের দিকে সাদ্দাম হোসেনের নির্দেশনায় সমাজতান্ত্রিক অর্থনৈতিক প্রতিষ্ঠা করা হয়েছিল। এই দশকে আল বকর ধীরে ধীরে সাদ্দাম হোসেনের কাছে ক্ষমতা হারিয়ে ফেলেন। সাদ্দাম হোসেন দলের ভেতরে ও রাষ্ট্রে নিজের অবস্থান শক্তিশালী করেছিলেন। ১৯৭৯ সালে আল বকর স্বাস্থ্যগত কারণে সকল দায়িত্ব থেকে অবসর নেন। তিনি ১৯৮২ সালে মৃত্যুবরণ করেন।

## তথ্যসূত্র

বিষয়শ্রেণী:১৯১৪-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:আরব জাতীয়তাবাদি রাষ্ট্রপ্রধান
বিষয়শ্রেণী:উসমানীয় আরব
বিষয়শ্রেণী:ইরাকের রাষ্ট্রপতি
বিষয়শ্রেণী:ইরাকের প্রধানমন্ত্রী
বিষয়শ্রেণী:ইরাকের উপরাষ্ট্রপতি
বিষয়শ্রেণী:ইরাকি আরব জাতীয়তাবাদি
বিষয়শ্রেণী:ইরাকি সুন্নি মুসলিম
বিষয়শ্রেণী:অভ্যুত্থানে ক্ষমতা গ্রহণকারী নেতা
বিষয়শ্রেণী:তিকরিতের ব্যক্তি
১৭ জুলাই বিপ্লব

**১৭ জুলাই বিপ্লব** ১৯৬৮ সালে ইরাকে সংঘটিত একটি রক্তপাতহীন অভ্যুত্থান। জেনারেল আহমেদ হাসান আল বকর এর নেতৃত্ব দেন। এর ফলে আরব সোশ্যালিস্ট বাথ পার্টির ইরাকি আঞ্চলিক শাখা ক্ষমতায় আসে। এই অভ্যুথানের প্রধান দুই অংশগ্রহণকারী ছিলেন সাদ্দাম হোসেন ও সালাহ উমর আল আলি। ইতিহাসবিদ চার্লস আর এইচ ট্রিপের মতে "এই অভ্যুথান স্নায়ুযুদ্ধের সময় মধ্যপ্রাচ্যে যুক্তরাষ্ট্রের সহায়তাপুষ্ট নিরপত্তা ব্যবস্থা বিপর্যস্ত করে দিয়েছিল এবং প্রতীয়মান হচ্ছিল যে বাগদাদের শাসনের শত্রু যুক্তরাষ্ট্রের প্রয়োজনীয় মিত্র।" ১৭ জুলাই বিপ্লব থেকে ২০০৩ সাল পর্যন্ত বাথ পার্টি ইরাক শাসন করে। এরপর যুক্তরাষ্ট্র ও ইংল্যান্ডের যৌথ বাহিনীর আক্রমণের পর বাথ পার্টি ক্ষমতাচ্যুত হয় এবং ইরাক বহুজাতিক জোট বাহিনীর নিয়ন্ত্রণে আসে।

## আরও দেখুন
*১৯৬৩ সিরিয়ান অভ্যুত্থান
*১৪ জুলাই বিপ্লব
*রমজান বিপ্লব
*নভেম্বর ১৯৬৩ ইরাকি অভ্যুত্থান
*মধ্যপ্রাচ্যে আধুনিক সংঘাতের তালিকা

## তথ্যসূত্র

বিষয়শ্রেণী:ইরাকের বিদ্রোহ
বিষয়শ্রেণী:ইরাকের সামরিক অভ্যুত্থান
বিষয়শ্রেণী:১৯৬৮-এ ইরাক
বিষয়শ্রেণী:বাথিজম
বিষয়শ্রেণী:২০শ শতাব্দীর বিপ্লব
বিষয়শ্রেণী:আরব জাতীয়তাবাদী বিদ্রোহ
১৪ জুলাই বিপ্লব

**১৪ জুলাই বিপ্লব** বা **১৯৫৮ ইরাকি অভ্যুত্থান** ১৯৫৮ সালের ১৪ জুলাই সংঘটিত হয়। এই বিপ্লবের মাধ্যমে ব্রিটিশ সমর্থনে প্রতিষ্ঠিত ইরাকের হাশেমি রাজতন্ত্রের অবসান হয়। রাজা দ্বিতীয় ফয়সাল, তার অভিভাবক যুবরাজ আবদুল্লাহ বিন আলি ও প্রধানমন্ত্রী নুরি আল সাইদ অভ্যুত্থানের সময় নিহত হন।

অভ্যুত্থানের মাধ্যমে ইরাকে প্রজাতন্ত্র প্রতিষ্ঠিত হয়। ১৯৫৮ সাল থেকে ২০০৩ সাল পর্যন্ত ইরাক কার্যতভাবে আরব জাতীয়তাবাদি ও একদলীয় রাষ্ট্র ছিল।

## আরও দেখুন
*১৯৪১ ইরাকি অভ্যুথান
*ফেব্রুয়ারি ১৯৬৩ ইরাকি অভ্যুত্থান
*মধ্যপ্রাচ্যে আধুনিক সংঘাতের তালিকা

## তথ্যসূত্র

;গ্রন্থপঞ্জি

*
*
*
*
*
*
*
*
*
*

## আরও পড়ুন
* Choueiri, Youssef M.; *Arab Nationalism: A History* Blackwell 2000
* Cleveland, William L.; *A History of the Modern Middle East* Westview Press 1994
* Dawisha, Adeed: *Arab Nationalism in the Twentieth Century: From Triumph to Despair* Princeton University Press 2003
* Kedourie, Elie; *Politics in the Middle East* Oxford University Press 1997
* Lewis, Roger and Owen, Roger (editors); *A Revolutionary Year: The Middle East in 1958* I.B. Tauris 2002
* Polk, William R.; *Understanding Iraq* I.B. Tauris 2006

## বহিঃসংযোগ
*
*

বিষয়শ্রেণী:ইরাকের বিদ্রোহ
বিষয়শ্রেণী:ইরাকের সামরিক অভ্যুত্থান
বিষয়শ্রেণী:২০শ শতাব্দীর বিপ্লব
বিষয়শ্রেণী:আরব জাতীয়তাবাদী বিদ্রোহ
মহামায়া (দ্ব্যর্থতা নিরসন)

* মহামায়া - হিন্দু দর্শনে বর্ণিত পরমেশ্বরী শক্তি।
* মহামায়া লেক - বাংলাদেশের দ্বিতীয় বৃহত্তম কৃত্রিম লেক।
কাঁদুনে চা

**কাঁদুনে চা** (দ্বিপদ নাম:***Leptospermum madidum***) হচ্ছে *[[Leptospermum|লেপ্টোস্পারমাম]]* গণের একটি উদ্ভিদ প্রজাতি। এটি ১৯৯২ সালে এ.আর. বিন কর্তৃক বর্ণিত। এর দ্বিপদ নামের অর্থ *Leptos* অর্থ সরু, কোমল ও নাজুক পাতা বিশিষ্ট, *sperma* অর্থ বীজ এবং *madidus* অর্থ ভেজা বা সিক্ত।

## গ্যালারি

image:Weeping tea tree (Leptospermum madidum) 1.jpg


## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯৯২-এ বর্ণিত উদ্ভিদ
বিষয়শ্রেণী:কুইন্সল্যান্ডের উদ্ভিদ
দুর্গা শক্তি নাগপাল

**দুর্গা শক্তি নাগপাল** () (জন্ম: ২৫ জুন, ১৯৮৪) ভারতীয় প্রশাসনিক সার্ভিসের উত্তর প্রদেশ ক্যাডারের একজন ভারতীয় আমলা ও সরকারি কর্মকর্তা। তিনি কানপুরে যুগ্ম ম্যাজিস্ট্রেট (গ্রামীণ) হিসাবে নিযুক্ত আছেন। তিনি তার অধিক্ষেত্র গৌতম বুধ নগরে দুর্নীতি ও অবৈধ বালি খননের বিরুদ্ধে পদক্ষেপ নিয়ে সকলের দৃষ্টি আকর্ষণ করেছেন। তিনি পরে বৃহত্তর নয়ডার গ্রামের একটি মসজিদের অবৈধ প্রাচীর গুঁড়িয়ে দেওয়ার জন্য উত্তর প্রদেশ সরকার দ্বারা সাময়িকভাবে বরখাস্ত হলে তা যুক্তিহীন ভিত্তিতে করা হয় বলে প্রবল বিরোধিতার সম্মুখীন হয়। বিভিন্ন রাজনৈতিক দলগুলি, ভারতীয় আমলাদের সংগঠন, এবং অনলাইন সামাজিক মিডিয়ায় সাধারণ জণগণের কাছ থেকে তার স্থগিতাদেশ প্রত্যাহার করার চাপ ছিলো। ২০১৩ সালের ২২ সেপ্টেম্বর তার স্থগিতাদেশ উত্তর প্রদেশ সরকার দ্বারা প্রত্যাহার করা হয়।

## তথ্যসূত্র

## বহিঃসংযোগ
* A view from behind of the under-construction mosque in Kadalpur village, which Nagpal visited and allegedly demolished
* Union Public Service Commission (UPSC), India

বিষয়শ্রেণী:জীবিত ব্যক্তি
বিষয়শ্রেণী:১৯৮৪-এ জন্ম
বিষয়শ্রেণী:ভারতীয় সরকারী আধিকারিক
বিষয়শ্রেণী:১৯৮৫-এ জন্ম
বিষয়শ্রেণী:ভারতীয় বেসামরিক কর্মচারী
বিষয়শ্রেণী:ভারতীয় সরকারি কর্মকর্তা
বিষয়শ্রেণী:আগ্রার ব্যক্তি
বিষয়শ্রেণী:২০শ শতাব্দীর ভারতীয় নারী
মমিনউল্লাহ পাটোয়ারী

**মমিনউল্লাহ পাটোয়ারী** (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
মমিনউল্লাহ পাটোয়ারীর বাড়ি চাঁদপুর জেলার সদর উপজেলার মৈশাদী গ্রামে। তার বাবার নাম মেহেরউল্লাহ পাটোয়ারী এবং মায়ের নাম শামছুন নাহার। তার স্ত্রীর নাম নাজনীন মমতাজ। এ দম্পতির দুই ছেলে। তিনি ১৯৭১ সালে চট্টগ্রাম বিশ্ববিদ্যালয়ের ছাত্র ছিলেন। এর আগে তিনি সফরমালী উচ্চ বিদ্যালয় থেকে মাধ্যমিক এবং চাঁদপুর সরকারি কলেজ থেকে উচ্চ মাধ্যমিক পাশ করেন।  মুক্তিযুদ্ধ শুরু হলে তিনি নিজ এলাকা দিয়ে ভারতে চলে যান। পলাশিতে তিনি প্রশিক্ষণ নেন।

## কর্মজীবন
স্বাধীনতার পর মমিনউল্লাহ পাটোয়ারী পুলিশ বাহিনীতে চাকরি করেন। ১৯৯২ সালে সিভিল সার্ভিসে যোগ দেন এবং ২০০৮ সালে সচিব হিসেবে অবসর নেন। চাঁদপুর সদর উপজেলার মৈশাদীতে অবস্থিত বীর প্রতীক মমিনউল্লাহ পাটোয়ারী একাডেমির তিনি প্রতিষ্ঠাতা।

## মুক্তিযুদ্ধে অবদান
১৯৭১ সালের ২৯ অথবা ৩০ অক্টোবর দুপুর ১২টা। চাঁদপুর নৌবন্দরসংলগ্ন স্থানে বার্মা ইস্টার্নের তেলের ডিপো। বন্দর ও সংলগ্ন তেলের ডিপো, চারদিকে শত্রুর জোরদার নিরাপত্তাব্যবস্থা। দিনে-দুপুরে সেখানে অপারেশন চালানো দুঃসাধ্য এক কাজ। সব উপেক্ষা করে সেখানে অপারেশন চালান নৌকমান্ডো মমিনউল্লাহ পাটোয়ারী ও ফজলুল কবীর। সঙ্গে তাদের সহযোগী নান্নু নামে স্থানীয় একজন। দিনের বেলায় চাঁদপুরের বার্মা ইস্টার্নের তেলের ডিপো ধ্বংসে তারা দুজন দুঃসাহসিকতার পরিচয় দেন। দিনে-দুপুরে হঠাৎ বিকট শব্দ। একের পর এক বিস্ফোরণ। দাউদাউ আগুন আর কালো ধোঁয়ার কুণ্ডলী। আগুনের লেলিহান শিখা ও ধোঁয়ার কুণ্ডলী ক্রমেই বড় হয়ে ওপরে উঠতে থাকল। জ্বলন্ত আগুনের তাপে সেখানে টেকা দায়। ভয়াবহ এক অবস্থা। চারদিকে পাকিস্তানি সেনা আর তাদের সহযোগীদের হতবিহ্বল ছোটাছুটি। আগুনের শিখায় গুরুতরভাবে পুড়ে গেল তাদের কয়েকজনের শরীর। দু-তিনজন তখনই নিহত হলো। জীবনের মায়া-মৃত্যুভয় তাদের ছিল না। মমিনউল্লাহ পাটোয়ারী তার সহযোদ্ধাকে সঙ্গে নিয়ে সফলতার সঙ্গে বিস্ফোরক দিয়ে তেলের ডিপো উড়িয়ে দেন। বিস্ফোরণে তেলের ডিপো মারাত্মক ক্ষতিগ্রস্ত হলো। কয়েক ঘণ্টা ধরে হাজার হাজার গ্যালন জ্বালানি তেল পুড়ে নিঃশেষ হয়ে গেল। মমিনউল্লাহ পাটোয়ারী একজন সাহসী নৌকমান্ডো ছিলেন। তিনি মুক্তিযুদ্ধে আরও কয়েকটি সফল অপারেশন করেন। ১৬ আগস্ট চাঁদপুর নৌবন্দরে, ২৬ অক্টোবর চাঁদপুরে দুটি খাদ্যবাহী নৌকা দখল, ৩০ অক্টোবর চাঁদপুর ডাকাতিয়া নদীর লন্ডন ঘাটে আমেরিকান পতাকাবাহী জাহাজ এমডি লোরেন ধ্বংস, চাঁদপুর-লাকসাম রেলপথের একটি কালভার্ট ধ্বংস, ৫ নভেম্বর চীনা পতাকাবাহী জাহাজে আক্রমণ করেন তিনি। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহি:সংযোগ

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:চাঁদপুর জেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশের সচিব
মহেশখালী পৌরসভা

**মহেশখালী পৌরসভা** বাংলাদেশের কক্সবাজার জেলার একটি পৌরসভা

## আয়তন
মহেশখালী পৌরসভার আয়তন ৭.৬৮ বর্গ কিলোমিটার।

## জনসংখ্যা
২০১১ সালের পরিসংখ্যান অনুযায়ী মহেশখালী পৌরসভার লোকসংখ্যা ৩৫,০০০ জন। এর মধ্যে পুরুষ ২০,৩৭০ জন এবং মহিলা ১৪,৬৩০ জন। বাৎসরিক জনসংখ্যা বৃদ্ধির হার ২%।

## অবস্থান ও সীমানা
কক্সবাজার জেলা সদর থেকে ১৫ কিলোমিটার উত্তর-পশ্চিমে মহেশখালী পৌরসভার অবস্থান। এ পৌরসভার উত্তরে ছোট মহেশখালী ইউনিয়ন উত্তর পশ্চিমে বড় মহেশখালী ইউনিয়ন; পশ্চিমে কুতুবজোম ইউনিয়ন; দক্ষিণে ও পূর্বে মহেশখালী চ্যানেল,দক্ষিণে কক্সবাজার সদর উপজেলার খুরুশকুল ইউনিয়ন এবং পূর্বে  কক্সবাজার সদর উপজেলা চৌফলদণ্ডী ইউনিয়ন অবস্থিত।

## প্রশাসনিক এলাকা
৯টি ওয়ার্ড নিয়ে মহেশখালী পৌরসভা গঠিত হয়েছে। এ পৌরসভার প্রশাসনিক কার্যক্রম মহেশখালী থানার আওতাধীন। এটি জাতীয় সংসদের ২৯৫নং নির্বাচনী এলাকা কক্সবাজার-২ এর অংশ।

ওয়ার্ডভিত্তিক এ পৌরসভার এলাকাগুলো হল:

## শিক্ষা ব্যবস্থা
মহেশখালী পৌরসভার সাক্ষরতার হার ৪৮%। এখানে ১টি ডিগ্রী কলেজ, ১টি স্নাতক কলেজ, ১টি ফাজিল মাদ্রাসা, ২টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।

## শিক্ষা প্রতিষ্ঠান

## যোগাযোগ ব্যবস্থা
মহেশখালী সদরে প্রবেশের দুধরনের ব্যবস্থা রয়েছে৷ মহেশখালী শহরে যোগাযোগের প্রধান সড়ক চকরিয়া-মহেশখালী সড়ক। সব ধরনের যানবাহনে যোগাযোগ করা যায়। এছাড়া কক্সবাজার মূল শহর হতে সাগর পথে ইঞ্জিন চালিত নৌকা বা স্পীডবোট যোগে মহেশখালী আসা যায় ৷

## স্বাস্থ্য
মহেশখালী পৌরসভায় ৩১ শয্যাবিশিষ্ট ১টি সরকারি হাসপাতাল রয়েছে।

## ধর্মীয় উপাসনালয়
মহেশখালী পৌরসভায় ১৬টি মসজিদ, ৯টি মন্দির ও ২টি বিহার রয়েছে।

## খাল ও নদী
মহেশখালী পৌরসভার পূর্ব এবং দক্ষিণ দিকে প্রবাহিত হচ্ছে মহেশখালী চ্যানেল।

## হাট-বাজার
মহেশখালী পৌরসভার প্রধান হাট/বাজার হল গোরকঘাটা বাজার।

## দর্শনীয় স্থান
* মহেশখালী জেটি
* বৌদ্ধ মন্দির
* বাবুর দীঘি
* চরপাড়া সমুদ্র সৈকত

## জনপ্রতিনিধি
পদ শূন্য ৫ আগস্ট ২০২৪ থেকে

## আরও দেখুন
* মহেশখালী উপজেলা
* মহেশখালী থানা
* কক্সবাজার জেলা
* বাংলাদেশের পৌরসভা

## তথ্যসূত্র

## বহিঃসংযোগ

বিষয়শ্রেণী:কক্সবাজার জেলার পৌরসভা
বিষয়শ্রেণী:মহেশখালী উপজেলা
টেকনাফ পৌরসভা

**টেকনাফ পৌরসভা ** বাংলাদেশের কক্সবাজার জেলার অন্তর্গত একটি পৌরসভা। এটি বাংলাদেশের সর্ব-দক্ষিণের পৌরসভা।

## আয়তন
টেকনাফ পৌরসভার আয়তন ৪.০৫ বর্গ কিলোমিটার।

## জনসংখ্যা
২০১১ সালের পরিসংখ্যান অনুযায়ী টেকনাফ পৌরসভার লোকসংখ্যা ২৫,১৩৭ জন। এর মধ্যে পুরুষ ১৩,৩৭৬ জন এবং মহিলা ১১,৭৬১ জন।

## অবস্থান ও সীমানা
টেকনাফ উপজেলার দক্ষিণাংশে টেকনাফ পৌরসভার অবস্থান। কক্সবাজার জেলা সদর থেকে এ পৌরসভার দূরত্ব প্রায় ৮২ কিলোমিটার। এর উত্তরে ও পশ্চিমে টেকনাফ সদর ইউনিয়ন, দক্ষিণে সাবরাং ইউনিয়ন এবং পূর্বে নাফ নদী ও মায়ানমারের রাখাইন প্রদেশ অবস্থিত।

## ইতিহাস
গণপ্রজাতন্ত্রী বাংলাদেশ সরকার ২০০০ সালে একটি প্রজ্ঞাপনের মাধ্যমে টেকনাফ উপজেলার টেকনাফ সদর ইউনিয়নের টেকনাফ মৌজার আংশিক নিয়ে টেকনাফ পৌরসভা গঠন করে। জনগণের সার্বিক সহযোগিতায় ২০১২ সালের ১১ জুলাই এ পৌরসভাকে *গ* শ্রেণী থেকে *খ* শ্রেণীতে এবং ২০২০ সালের ১১ মার্চ *ক* শ্রেণীতে উন্নীত করা হয়।

## প্রশাসনিক এলাকা
টেকনাফ পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম টেকনাফ মডেল থানার আওতাধীন। এটি জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ।

ওয়ার্ডভিত্তিক এ পৌরসভার এলাকাসমূহ নিচে উল্লেখ করা হল:

## শিক্ষা ব্যবস্থা
টেকনাফ পৌরসভার সাক্ষরতার হার ৫৫.৭০%। এ পৌরসভায় ২টি সরকারি কলেজ, ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ৪টি প্রাথমিক বিদ্যালয় রয়েছে।

## শিক্ষা প্রতিষ্ঠান
;কলেজ
* টেকনাফ সরকারি কলেজ
* টেকনাফ সরকারি টেকনিক্যাল স্কুল ও কলেজ

;মাধ্যমিক বিদ্যালয়
* টেকনাফ সরকারি এজাহার বালিকা উচ্চ বিদ্যালয়
* টেকনাফ পাইলট উচ্চ বিদ্যালয়

;নিম্ন মাধ্যমিক বিদ্যালয়
* টেকনাফ বর্ডার গার্ড পাবলিক স্কুল

; প্রাথমিক বিদ্যালয়
* জালিয়াপাড়া সরকারি প্রাথমিক বিদ্যালয়
* টেকনাফ মডেল সরকারি প্রাথমিক বিদ্যালয়
* পল্লানপাড়া সরকারি প্রাথমিক বিদ্যালয়
* মায়মুনা সরকারি প্রাথমিক বিদ্যালয়

## যোগাযোগ ব্যবস্থা
টেকনাফ পৌরসভায় যোগাযোগের প্রধান সড়ক কক্সবাজার-টেকনাফ সড়ক। সব ধরনের যানবাহনে যোগাযোগ করা যায়।

## ধর্মীয় উপাসনালয়
টেকনাফ পৌরসভায় ২৮টি মসজিদ ও ১টি মন্দির রয়েছে।

## খাল ও নদী
টেকনাফ পৌরসভার পূর্ব সীমান্ত দিয়ে প্রবাহিত হচ্ছে নাফ নদ।

## হাট-বাজার
টেকনাফ পৌরসভায় মোট ১টি হাট-বাজার রয়েছে।

## জনপ্রতিনিধি
* বর্তমান মেয়র: হাজী মোহাম্মদ ইসলাম

## আরও দেখুন
* টেকনাফ উপজেলা
* টেকনাফ মডেল থানা
* কক্সবাজার জেলা

## তথ্যসূত্র

## বহিঃসংযোগ

বিষয়শ্রেণী:কক্সবাজার জেলার পৌরসভা
ভুটান জাতীয় ফুটবল দল

**ভুটান জাতীয় ফুটবল দল** () হচ্ছে আন্তর্জাতিক ফুটবলে ভুটানের প্রতিনিধিত্বকারী পুরুষদের জাতীয় দল, যার সকল কার্যক্রম ভুটানের ফুটবলের সর্বোচ্চ নিয়ন্ত্রক সংস্থা ভুটান ফুটবল ফেডারেশন দ্বারা নিয়ন্ত্রিত হয়। এই দলটি ২০০০ সাল হতে ফুটবলের সর্বোচ্চ সংস্থা ফিফার এবং ১৯৯৩ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৮২ সালের ১লা এপ্রিল তারিখে, ভুটান প্রথমবারের মতো আন্তর্জাতিক খেলায় অংশগ্রহণ করেছে; নেপালের কাঠমান্ডুতে অনুষ্ঠিত উক্ত ম্যাচে ভুটান নেপালের কাছে ৩–০ গোলের ব্যবধানে পরাজিত হয়েছে।

১৫,০০০ ধারণক্ষমতাবিশিষ্ট চাংলিমিথাং স্টেডিয়ামে *ড্রাগন বয়েজ* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ভুটানের রাজধানী থিম্পুতে অবস্থিত। বর্তমানে এই দলের ম্যানেজারের দায়িত্ব পালন করছেন পেমা দর্জি এবং অধিনায়কের দায়িত্ব পালন করছেন থিম্পু সিটির মধ্যমাঠের খেলোয়াড় কর্মা শেদ্রুপ শেরিং।

ভুটান এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপেও ভুটান এপর্যন্ত একবারও অংশগ্রহণ করতে সক্ষম হয়নি। এছাড়াও, এএফসি চ্যালেঞ্জ কাপে ভুটান এপর্যন্ত মাত্র ১ বার অংশগ্রহণ করেছে, যেখানে তাদের সাফল্য হচ্ছে গ্রুপ পর্বে অংশগ্রহণ করা।

চেনচো গেইলশেন, চিমি দর্জি, ওয়াঙ্গায় দর্জি, শেরিং দর্জি এবং পাসাং শেরিংয়ের মতো খেলোয়াড়গণ ভুটানের জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০১৫ সালের সেপ্টেম্বর মাসে প্রকাশিত র‌্যাঙ্কিংয়ে ভুটান তাদের ইতিহাসে সর্বোচ্চ অবস্থান (১৫৯তম) অর্জন করে এবং ২০১৪ সালের নভেম্বর মাসে প্রকাশিত র‌্যাঙ্কিংয়ে তারা ২০৯তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ভুটানের সর্বোচ্চ অবস্থান হচ্ছে ১৮৪তম (যা তারা ১৯৮২ সালে অর্জন করেছিল) এবং সর্বনিম্ন অবস্থান হচ্ছে ২৩৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
*  
* ফিফা-এ ভুটান জাতীয় ফুটবল দল  
* এএফসি-এ ভুটান জাতীয় ফুটবল দল 

বিষয়শ্রেণী:ভুটান জাতীয় ফুটবল দল
বিষয়শ্রেণী:এশিয়ার জাতীয় ফুটবল দল
বিষয়শ্রেণী:১৯৮২-এ ভুটানে প্রতিষ্ঠিত
রামপুরহাট মহকুমা

**রামপুরহাট মহকুমা** হল ভারতের পশ্চিমবঙ্গ রাজ্যের বীরভূম জেলার একটি মহকুমা। রামপুরহাট ও নলহাটি মহকুমা এবং ময়ূরেশ্বর ১, ময়ূরেশ্বর ২, রামপুরহাট ১, রামপুরহাট ২, মুরারই ১, মুরারই ২, নলহাটি ১ ও নলহাটি ২—এই আটটি সমষ্টি উন্নয়ন ব্লক নিয়ে এই মহকুমা গঠিত। উক্ত আটটি ব্লকের অধীনে মোট ৬৫টি গ্রাম পঞ্চায়েত আছে। এই মহকুমার সদর রামপুরহাট।

## এলাকা
রামপুরহাট ও নলহাটিপৌরসভা ছাড়া রামপুরহাট মহকুমায় ময়ূরেশ্বর ১, ময়ূরেশ্বর ২, রামপুরহাট ১, রামপুরহাট ২, মুরারই ১, মুরারই ২, নলহাটি ১ ও নলহাটি ২—এই আটটি সমষ্টি উন্নয়ন ব্লকের অধীনে মোট ৬৫টি গ্রাম পঞ্চায়েত রয়েছে।

## ব্লক
### ময়ূরেশ্বর ১ ব্লক
ময়ূরেশ্বর ১ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: বড়তুরিগ্রাম, দক্ষিণগ্রাম, মল্লারপুর ১, বাজিতপুর, জিকোড্ডা, মল্লারপুর ২, ডাবুক, কানাচি ও তালোয়ান। ব্লকটি ময়ূরেশ্বর থানার অধীনস্থ। ব্লকের সদর মল্লারপুর

### ময়ূরেশ্বর ২ ব্লক
ময়ূরেশ্বর ২ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: দশপালসা, কালেশ্বর, ময়ূরেশ্বর, উলকুন্ডা, দেকা, কুন্ডোলা ও সাতপালসা। ব্লকটি ময়ূরেশ্বর থানার অধীনস্থ ব্লকের সদর কোটাসুর

### রামপুরহাট ১ ব্লক
রামপুরহাট ১ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: দখলবাটী, কুসুম্বা, বোনহাট, কষ্টগোরা, মাশরা, বরশাল, খারুন ও নারায়ণপুর। ব্লকটি রামপুরহাট ও মারগ্রাম থানার অধীনস্থ। ব্লকের সদর রামপুরহাট। rampurhat-i block

### রামপুরহাট ২ ব্লক
রামপুরহাট ২ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: বিষ্ণুপুর, হাঁসন ১, মারগ্রাম ১, বুধিগ্রাম, হাঁসন ২, মারগ্রাম ২, দুনিগ্রাম, কালুহা ও সাহাপুর। ব্লকটি মারগ্রাম থানার অধীনস্থ।  ব্লকের সদর রামপুরহাট।

### মুরারই ১ ব্লক
মুরারই ১ সমষ্টি উন্নয়ন ব্লকের অধীনে সাতটি গ্রাম পঞ্চায়েত আছে। যথা: ছাতরা, গোরশা, মুরারই, রাজগ্রাম, ডুমুরগ্রাম, মাহুরাপুর ও পালসা। ব্লকটি মুরারই থানার অধীনস্থ।  ব্লকের সদর মুরারই।

### মুরারই ২ ব্লক
মুরারই ২ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: আমডোল, কুশমোর ১, পাইকর ১, জাজিগ্রাম, মিত্রপুর, পাইকর ২, কুশমোরা ২, নন্দীগ্রাম ও রুদ্রনগর। ব্লকটি মুরারই থানার অধীনস্থ।   ব্লকের সদর পাইকর।

### নলহাটি ১ ব্লক
নলহাটি ১ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: বানিওর, হরিদাসপুর, কাঠিয়া ১, বারলা, কালিঠা, কুরুমগ্রাম, বাউটিয়া, কাঠিয়া ২ ও পাইকপাড়া। ব্লকটি নলহাটি থানার অধীনস্থ। ব্লকের সদর নলহাটি।

### নলহাটি ২ ব্লক
নলহাটি ২ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: বারা ১, ভদ্রপুর ১, নোয়াপাড়া, বারা ২, ভদ্রপুর ২ ও শীতলগ্রাম। ব্লকটি নলহাটি থানার অধীনস্থ। ব্লকের সদর লোহাপুর।

## আইনসভার কেন্দ্র
পশ্চিমবঙ্গে সীমানা পুনর্নির্ধারণ কমিশন কর্তৃক আইনসভা কেন্দ্রগুলির সীমানা পুনর্নির্ধারণের পর রামপুরহাট মহকুমার অন্তর্গত আইনসভার কেন্দ্রগুলির অবস্থান নিম্নরূপ:
* রামপুরহাট বিধানসভা কেন্দ্র – রামপুরহাটপৌরসভা ও রামপুরহাট ১ ব্লক।
* হাঁসন বিধানসভা কেন্দ্র – রামপুরহাট ২ ও নলহাটি ২ ব্লক।
* ময়ূরেশ্বর বিধানসভা কেন্দ্র – ময়ূরেশ্বর ১ ও ২ ব্লক।
* নলহাটি বিধানসভা কেন্দ্র – নলহাটি ১ ব্লক এবং মুরারই ২ ব্লকের কুশমোর ১, কুশমোর ২ ও রুদ্রনগর গ্রাম পঞ্চায়েত।
* মুরারই বিধানসভা কেন্দ্র – মুরারই ১ ব্লক ও মুরারই ২ ব্লকের অন্যান্য গ্রাম পঞ্চায়েত
* রামপুরহাট, হাঁসন, নলহাটি ও মুরারই বিধানসভা কেন্দ্র চারটিই বীরভূম লোকসভা কেন্দ্রের অধীনস্থ।

## পাদটীকা

বিষয়শ্রেণী:পশ্চিমবঙ্গের মহকুমা
বিষয়শ্রেণী:বীরভূম জেলা
কেপলার-৬২ই

__NOTOC__

 

**কেপলার-৬২ই** হল অ্যাক্সোপ্ল্যানেট বা বহিঃসৌর জাগতিক গ্রহ  যা  কেপলার-৬২ নক্ষত্রের বাসযোগ্য এলাকায় নক্ষত্রটিকে প্রদক্ষিণরত অবস্থায় আবিষ্কার করা হয়, এবং নাসার কেপলার মহাকাশযানের আবিষ্কৃত দূরবর্তী পাচটি গ্রহের মধ্যে এটি দ্বিতীয়। কেপলার-৬২ই  পৃথিবী থেকে ১২০০ আলোকবর্ষ দূরে Lyra Constellation বা বীণা মণ্ডলে অবস্থিত। এই বহিঃসৌর জাগতিক গ্রহটি ট্রানজিট পদ্ধতির মাধ্যমে খুজে বের করা হয়, যা নক্ষত্রের সামনে দিয়ে অতিক্রম করার সময় ডিমিং প্রভাবের কারণে খুজে বের করা সম্ভব হয়। কেপলার-৬২ই হতে পারে পৃথিবীর মত স্থলজ অথবা বরফ আবৃত সলিড গ্রহ যা এটির হোস্ট তারকার বাসযোগ্য এলাকায় তারকাটিকে প্রদক্ষিণ করে এবং এটির পৃথিবী মিল সূচক ০.৮৩।

গ্রহটির বয়স (৭ ± ৪ বিলিয়ন বছর), কিরণবিকাশী (১.২ ± ০.২ গুন পৃথিবীর তুলনায়), ব্যাসার্ধ (১.৬১ ± ০.০৫ গুন পৃথিবীর তুলনায়), পাথুরে (সিলিকেট-আয়রন) এবং যথেষ্ট পানি রয়েছে বলে মনে করা হয়। একটি মডেলিং অধ্যয়নে অনুমান করা হয় যে গ্রহটির অধিকাংশ অঞ্চল সাগরের নিচে।

কেপলার-৬২ই এটির হোস্ট তারকা কেপলার-৬২ কে ১২২ দিনে একবার প্রদক্ষিণ করে এবং পৃথিবীর  চেয়ে প্রায় ৬০ শতাংশ বড়।

## নিশ্চিতকৃত বহিঃসৌর জাগতিক গ্রহ এবং হোস্ট তারকা
কেপলার-৬২ই হল একটি সুপার আর্থ বা বহিঃসৌর গ্রহ যার ব্যাসার্ধ পৃথিবীর ১.৬১ গুন। গ্রহটির হোস্ট তারকা বা নক্ষত্রের নাম কেপলার-৬২ যা সূর্যের চেয়ে সামান্য ছোট ও শীতল এবং নক্ষত্রটিকে পাচটি গ্রহ প্রদক্ষিণ করে যাদের মধ্যে কেপলার-৬২এফ এর প্রদক্ষিণকাল সবচেয়ে বেশি। নক্ষত্রটি সামান্য গাঁড় বেগুনী রঙ্গে খালি চোখে দেখা যায়।

## তথ্যসূত্র

## বহিঃসংযোগ

* NASA – Kepler Mission.
* NASA – Kepler Discoveries – Summary Table .
* NASA – Kepler-62e at The NASA Exoplanet Archive.
* NASA – Kepler-62e at The Exoplanet Data Explorer.
* NASA – Kepler-62e at The Extrasolar Planets Encyclopaedia.
* Habitable Exolanets Catalog at UPR-Arecibo.

বিষয়শ্রেণী:গ্রহ
বিষয়শ্রেণী:মহাবিশ্ব
বিষয়শ্রেণী:কেপলার-৬২
আবদুস সালাম আরিফ

**আবদুস সালাম মুহাম্মদ আরিফ আলজুমাইলি** (**) (২১ মার্চ ১৯২১ – ১৩ এপ্রিল ১৯৬৬) ছিলেন ইরাকের দ্বিতীয় রাষ্ট্রপতি। ১৯৬৩ সাল থেকে আমৃত্যু তিনি এই পদে বহাল ছিলেন। ১৯৫৮ সালের ১৪ জুলাই সংঘটিত অভ্যুত্থানে ইরাকের হাশেমি রাজতন্ত্র উৎখাত করায় তিনি গুরুত্বপূর্ণ ভূমিকা রাখেন।

## তথ্যসূত্র

## গ্রন্থপঞ্জি

* 
* 
* 

বিষয়শ্রেণী:১৯২১-এ জন্ম
বিষয়শ্রেণী:১৯৬৬-এ মৃত্যু
বিষয়শ্রেণী:বাগদাদের ব্যক্তি
বিষয়শ্রেণী:আরব জাতীয়তাবাদি রাষ্ট্রপ্রধান
বিষয়শ্রেণী:ইরাকের ফিল্ড মার্শাল
বিষয়শ্রেণী:ইরাকের রাষ্ট্রপতি
বিষয়শ্রেণী:আরব সোশ্যালিস্ট ইউনিয়ন (ইরাক) রাজনীতিবিদ
বিষয়শ্রেণী:ইরাকি আরব জাতীয়তাবাদি
বিষয়শ্রেণী:ইরাকি বিপ্লবী
বিষয়শ্রেণী:ইরাকি সমাজতন্ত্রী
বিষয়শ্রেণী:ইরাকি সুন্নি মুসলিম
পানাগড়–মোরগ্রাম সড়ক

**পানাগড়—মোরগ্রাম সড়ক** হল পানাগড়—দার্জিলিং মোড় জংশনে ২ নং জাতীয় সড়ক থেকে মোরগ্রামে ৩৪ নং জাতীয় সড়ক পর্যন্ত বিস্তৃত একটি সড়ক। এটি কাঁকসা, ইলামবাজার, হেতমপুর, দুবরাজপুর, সিউড়ি, রামপুরহাট, নলহাটি ও লোহাপুর শহরকে যুক্ত করেছে। এটি দুই লেনের (৩০ ফুট চওড়া) হাইওয়ে। এর মোট দৈর্ঘ্য । পানাগড় থেকে সিউড়ির দূরত্ব  এবং সিউড়ি থেকে মোরগ্রামের দূরত্ব ।

## জংশন
ইলামবাজারে এই রাস্তা বোলপুর-শান্তিনিকেতন রোডে মিশেছে। ইলামবাজারে এই রাস্তা থেকে  দূরে জয়দেব কেন্দুলি অবস্থিত। দুবরাজপুরে এই রাস্তাটি দুটি রাস্তার সঙ্গে মিশেছে; একটি রানিগঞ্জ পাঞ্জাবি মোড় থেকে এসেছে, অন্যটি এসেছে বক্রেশ্বর থেকে সিউড়ি হয়ে। বীরভূম জেলার সদর সিউড়িতে একাধিক রাস্তা এই রাস্তায় এসে মিশেছে; একটি এসেছে বোলপুর-শান্তিনিকেতন থেকে, একটি এসেছে সাঁইথিয়া থেকে, একটি দুবরাজপুর থেকে বক্রেশ্বর হয়ে। শেষোক্ত রাস্তাটি রাজনগর থেকে ৬ নং রাজ্য সড়কের একটি শাখা। তিলপাড়া ব্যারেজ পেরিয়ে ম্যাসেঞ্জোর বাঁধে যাওয়ার রাস্তাটি এই রাস্তা পেরিয়ে গিয়েছে। রামপুরহাটে প্রবেশের আগে তারাপীঠ রোড এখানে মিশেছে। তারাপীঠ এই রাস্তা থেকে  দূরে অবস্থিত।

## নদনদী
ইলামবাজারে ঢোকার আগে এই রাস্তা অজয় নদ পেরিয়েছে। দুবরাজপুর পেরিয়ে এই রাস্তা বক্রেশ্বর নদ পেরিয়েছে। তিলপাড়া ব্যারেজে এই রাস্তা পেরিয়েছে ময়ূরাক্ষী নদী। রামপুরহাটের আগে এই রাস্তা পেরিয়েছে দ্বারকা নদ। নলহাটির আগে এটি পেরিয়েছে ব্রাহ্মণী নদী।

## খরচ
ইলামবাজার থেকে মোরগ্রাম পর্যন্ত রাস্তাটি অ্যাফকনস কর্তৃক নির্মিত হয়েছে। এই রাস্তা নির্মাণে এশিয়ান ডেভেলপমেন্ট ব্যাঙ্ক ১৫ কোটি মার্কিন ডলার ঋণ দিয়েছিল।

## পাদটীকা

## বহিঃসংযোগ
* 
* 
* 
* 
* 

বিষয়শ্রেণী:পশ্চিমবঙ্গের সড়ক
বিষয়শ্রেণী:পশ্চিমবঙ্গের রাজ্য সড়ক
আবদুর রহমান আরিফ

**আবদুর রহমান মুহাম্মদ আরিফ আলজুমাইলি** (Arabic عبد الرحمن محمد عارف الجميلي**; ১৪ এপ্রিল ১৯১৬২৪ আগস্ট ২০০৭) ছিলেন ইরাকের তৃতীয় রাষ্ট্রপতি।  তিনি ১৯৬৬ সালের ১৬ এপ্রিল থেকে ১৯৬৮ সালের ১৭ জুলাই এই পদে আসীন ছিলেন। 

## তথ্যসূত্র

## বহিঃসংযোগ

* Abdel-Rahman Aref, 91, Former Iraqi President, Is Dead
* 

বিষয়শ্রেণী:১৯১৬-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:আরব জাতীয়তাবাদি রাষ্ট্রপ্রধান
বিষয়শ্রেণী:ইরাকের রাষ্ট্রপতি
বিষয়শ্রেণী:ইরাকের প্রধানমন্ত্রী
বিষয়শ্রেণী:ইরাকি আরব জাতীয়তাবাদি
বিষয়শ্রেণী:বাগদাদের ব্যক্তি
বিষয়শ্রেণী:ইরাকি সমাজতন্ত্রী
বিষয়শ্রেণী:ইরাকি সুন্নি মুসলিম
বিষয়শ্রেণী:অভ্যুত্থানে ক্ষমতাচ্যুত নেতা
বিষয়শ্রেণী:বাগদাদের রাজনীতিবিদ
আবদুর রহমান আল-বাজাজ

**আবদুর রহমান আল বাজাজ** (১৯১৩–১৯৭৩) ছিলেন একজন রাজনীতিবিদ, সংস্কারক ও লেখক। তিনি একজন প্যান আরব জাতীয়তাবাদি ছিলেন এবং বাগদাদ ল কলেজের ডিন ও পরে ইরাকের প্রধানমন্ত্রীর দায়িত্বপালন করেছেন। তার মূলত রাজনৈতিক কাজ ছিল বেসামরিক লোক নিয়োগের মাধ্যমে সরকারের পেশাদারিত্ব বৃদ্ধি করা। বাথপন্থি সরকার তার বিরুদ্ধে সরকার বিরোধী কর্মকাণ্ডের অভিযোগ তোলে এবং তাকে বন্দী ও নির্যাতন করা হয়। অসুস্থতার কারণে ১৯৭০ সালে তিনি মুক্তি পান। চিকিৎসার জন্য লন্ডন যাওয়ার পর ১৯৭৩ সালে সেখানে মৃত্যুবরণ করেন।

## তথ্যসূত্র

বিষয়শ্রেণী:১৯১৩-এ জন্ম
বিষয়শ্রেণী:১৯৭৩-এ মৃত্যু
বিষয়শ্রেণী:কিংস কলেজ লন্ডনের প্রাক্তন শিক্ষার্থী
বিষয়শ্রেণী:ইরাকের প্রধানমন্ত্রী
বিষয়শ্রেণী:ইরাকের রাষ্ট্রপতি
বিষয়শ্রেণী:আরব সোশ্যালিস্ট ইউনিয়ন (ইরাক) রাজনীতিবিদ
বিষয়শ্রেণী:বাগদাদ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাগদাদের লেখক
বিষয়শ্রেণী:ওপেকের সেক্রেটারি জেনারেল
বিষয়শ্রেণী:ইরাকি আরব জাতীয়তাবাদি
বিষয়শ্রেণী:২০শ শতাব্দীতে ইরাক
বিষয়শ্রেণী:ইরাকি সমাজতন্ত্রী
বিষয়শ্রেণী:ইরাকি সুন্নি মুসলিম
আবদুল্লাহ বিন আবদুল আজিজ

**আবদুল্লাহ বিন আব্দুল আজিজ আল সৌদ** (, **; ১ আগস্ট ১৯২৪ – ২৩ জানুয়ারি ২০১৫) ছিলেন সৌদি আরবের বাদশাহ ও খাদেমুল হারামাইন শরিফাইন। ২০০৫ থেকে ২০১৫ খ্রিষ্টাব্দ পর্যন্ত তিনি এই দায়িত্বপালন করেছেন। তার সৎভাই বাদশাহ ফাহাদ বিন আবদুল আজিজ মারা যাওয়ার

## দায়িত্ব পালন
প্রাপ্তবয়স্ক হওয়ার পর অধিকাংশ সময় আবদুল্লাহ গুরুত্বপূর্ণ রাজনৈতিক দায়িত্বপালন করেছেন। ১৯৬১ সালে তিনি মক্কার মেয়র হন যা ছিল তার প্রথম জনসম্পর্কিত অফিস। পরের বছর তাকে সৌদি আরবিয়ান ন্যাশনাল গার্ডের প্রধান নিয়োগ দেয়া হয়। বাদশাহ হওয়ার সময়ও তিনি এই দায়িত্বে ছিলেন। তিনি ডেপুটি প্রতিরক্ষামন্ত্রী হিসেবে দায়িত্বপালন করেছেন। বাদশাহ ফাহাদ বিন আবদুল আজিজ ক্ষমতায় আসার পর তাকে ক্রাউন যুবরাজ ঘোষণা করা হয়। ১৯৯৫ সালে ফাহাদ স্ট্রোকে মারাত্মকভাবে আক্রান্ত হওয়ার পর থেকে যুবরাজ আবদুল্লাহ কার্যত সৌদি আরব শাসন করছিলেন।

## আন্তর্জাতিক সম্পর্ক
তার শাসনামলে আবদুল্লাহ যুক্তরাষ্ট্র ও ব্রিটেনের সাথে ঘনিষ্ঠ সম্পর্ক বজায় রাখেন এবং উভয় পক্ষের কাছ থেকে বিলিয়ন ডলারের বেশি মূল্যের প্রতিরক্ষা সরঞ্জাম কেনেন। তিনি মিউনিসিপল কাউন্সিলে মহিলাদের ভোট দেয়া ও অলিম্পিকে অংশ নেয়ার অধিকার প্রদান করেন। আরব বসন্তের সময় রাষ্ট্রে স্থিতিশীলতা বজায় রাখতে তিনি সক্ষম হন। ২০১৩ সালের নভেম্বরে বিবিসির রিপোর্টে দাবি করা হয় যে দীর্ঘ বন্ধুত্বপূর্ণ সম্পর্কের কারণে সৌদি আরব পাকিস্তানের কাছ থেকে পরমাণু অস্ত্র সংগ্রহ করতে সক্ষম।

## যুবরাজ নিযুক্তি
আবদুল্লাহর জীবদ্দশায় দুইজন উত্তরাধিকারীর মৃত্যু ঘটেছে। প্রথম জন সুলতান বিন আবদুল আজিজ ২০১১ সালের অক্টোবরে মারা যাওয়ার পর রক্ষণশীল অভ্যন্তরীণ মন্ত্রী নায়েফ বিন আবদুল আজিজকে উত্তরাধিকারী ঘোষণা করা হয়। নায়েফ ২০১২ সালের জুনে মারা যান। এরপর আবদুল্লাহ প্রতিরক্ষামন্ত্রী সালমান বিন আবদুল আজিজকে উত্তরাধিকারী ঘোষণা করেন। বিভিন্ন রিপোর্ট মোতাবেক আবদুল্লাহ সবমিলিয়ে ৩০ বার বিয়ে করেছেন এবং তার ৩৫ জনের বেশি সন্তান রয়েছে। বাদশাহর ব্যক্তিগত সম্পদ ছিল প্রায় ১৮ বিলিয়ন মার্কিন ডলার যা তাকে সবচেয়ে ধনী রাষ্ট্রপ্রধান করে তোলে।

## মৃত্যু
নিয়োমোনিয়ায় আক্রান্ত হয়ে তিন সপ্তাহ হাসপাতালে থাকা অবস্থায় ২০১৫ সালের ২৩ জানুয়ারি, ৯০ বছর বয়সে তিনি মৃত্যু বরণ করেন। অতপর সৎ-ভাই সালমান তার স্থলাভিসিক্ত হয়ে সৌদি বাদশা নিযুক্ত হন। 

## তথ্যসূত্র

## বহিঃসংযোগ

* 
* 
* Saudi king details succession law, *[[BBC News]]*, 9 October 2007
* Shifting Sands: On the power transition in Abdullah's death

|-

বিষয়শ্রেণী:১৯২৪-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:আরব রাজনীতিবিদ
বিষয়শ্রেণী:আল সৌদ
বিষয়শ্রেণী:সৌদি আরবের বাদশাহ
বিষয়শ্রেণী:মুসলিম রাজশাসক
বিষয়শ্রেণী:সৌদি আরবের প্রধানমন্ত্রী
বিষয়শ্রেণী:খাদেমুল হারামাইন শরিফাইন
বিষয়শ্রেণী:সৌদি আরবের যুবরাজ
বিষয়শ্রেণী:সৌদি আরবে নিউমোনিয়ায় মৃত্যু
বিষয়শ্রেণী:বাদশাহ ফয়সাল পুরস্কার বিজয়ী
বিষয়শ্রেণী:আবদুল আজিজ ইবনে সৌদের পুত্র
বিষয়শ্রেণী:ব্রোঞ্জ উলফ পুরস্কার বিজয়ী
বিষয়শ্রেণী:সৌদি শতকোটিপতি
বিষয়শ্রেণী:সৌদি সুন্নি মুসলিম
আতাবেগ

**আতাবেগ**, **আতাবেক** বা **আতাবে** একটি তুর্কি আভিজাত্যমূলক পদবি। সম্রাটের অধীন কোনো অঞ্চলের শাসককে এই পদবি দ্বারা সম্বোধন করা হয়। সেলজুক সাম্রাজ্যের প্রথমদিকে এর ব্যবহার শুরু হয়। এসময় নিজামুল মুলককে এই পদবি প্রদান করা হয়েছিল। পরে জর্জিয়া রাজ্যে সামরিক পদবি হিসেবে এটি ব্যবহৃত হত।

## তথ্যসূত্র

*  (passim; details not yet worked in)
* Amin Maalouf. *Crusades Through Arab Eyes*, 1984
* Royal Ark - Qajar dynasty in Iran
* ÏNĀNČ ḴĀTUN, Encyclopædia Iranica 
* ATĀBAK, Encyclopædia Iranica
* ATĀBAKĀN-E ĀḎARBĀYJĀN, Encyclopædia Iranica
* https://web.archive.org/web/20180105151014/http://www.selcuklular.com/?


বিষয়শ্রেণী:অভিজাত পদবি
বিষয়শ্রেণী:এশিয়ার সরকার প্রধান
বিষয়শ্রেণী:অভিজাত উপাধি
শ্রীলঙ্কা জাতীয় ফুটবল দল

**শ্রীলঙ্কা জাতীয় ফুটবল দল** (, ) হচ্ছে আন্তর্জাতিক ফুটবলে শ্রীলঙ্কার প্রতিনিধিত্বকারী পুরুষদের জাতীয় দল, যার সকল কার্যক্রম শ্রীলঙ্কার ফুটবলের সর্বোচ্চ নিয়ন্ত্রক সংস্থা শ্রীলঙ্কা ফুটবল ফেডারেশন দ্বারা নিয়ন্ত্রিত হয়। এই দলটি ১৯৭২ সালের পূর্ব পর্যন্ত **সিলন জাতীয় ফুটবল দল** হিসেবে কার্যক্রম পরিচালনা করেছে। এই দলটি ১৯৫২ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৫২ সালের ১লা জানুয়ারি তারিখে, শ্রীলঙ্কা প্রথমবারের মতো আন্তর্জাতিক খেলায় অংশগ্রহণ করেছে; সিলনের কলম্বোয় অনুষ্ঠিত উক্ত ম্যাচে শ্রীলঙ্কা ভারতের কাছে ২ –০ গোলের ব্যবধানে পরাজিত হয়েছে।

২৫,০০০ ধারণক্ষমতাবিশিষ্ট সুগাথাদাসা স্টেডিয়ামে *সোনালি সিংহ* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় শ্রীলঙ্কার কলম্বোতে অবস্থিত। বর্তমানে এই দলের ম্যানেজারের দায়িত্ব পালন করছেন আমির আলাগিচ এবং অধিনায়কের দায়িত্ব পালন করছেন কলম্বোর আক্রমণভাগের খেলোয়াড় মুহাম্মদু ফাসাল।

শ্রীলঙ্কা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপেও শ্রীলঙ্কা এপর্যন্ত একবারও অংশগ্রহণ করতে সক্ষম হয়নি। এছাড়াও, সাফ চ্যাম্পিয়নশিপে শ্রীলঙ্কা অন্যতম সফল দল, যেখানে তারা ১টি (১৯৯৫) শিরোপা জয়লাভ করেছে। এএফসি চ্যালেঞ্জ কাপে শ্রীলঙ্কা এপর্যন্ত ৩ বার অংশগ্রহণ করেছে, যার মধ্যে সেরা সাফল্য হচ্ছে ২০০৬ এএফসি চ্যালেঞ্জ কাপের ফাইনালে পৌঁছানো, যেখানে তারা তাজিকিস্তানের কাছে ৪–০ গোলের ব্যবধানে পরাজিত হয়েছে।

চান্না এদিরি বাঙ্গানাগে, কাসুন নাদিকা, চাথুরা মাদুরাঙ্ঘা, কাসুন জয়সুরিয়া এবং মুহাম্মদ ইজাদিনের মতো খেলোয়াড়গণ শ্রীলঙ্কার জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৮ সালের আগস্ট মাসে প্রকাশিত র‌্যাঙ্কিংয়ে শ্রীলঙ্কা তাদের ইতিহাসে সর্বোচ্চ অবস্থান (১২২তম) অর্জন করে এবং ২০২০ সালের ফেব্রুয়ারি মাসে প্রকাশিত র‌্যাঙ্কিংয়ে তারা ২০৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে শ্রীলঙ্কার সর্বোচ্চ অবস্থান হচ্ছে ১০৫তম (যা তারা ১৯৫২ সালে অর্জন করেছিল) এবং সর্বনিম্ন অবস্থান হচ্ছে ২২৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
*  
* ফিফা-এ শ্রীলঙ্কা জাতীয় ফুটবল দল  
* এএফসি-এ শ্রীলঙ্কা জাতীয় ফুটবল দল 

বিষয়শ্রেণী:শ্রীলঙ্কা জাতীয় ফুটবল দল
বিষয়শ্রেণী:এশিয়ার জাতীয় ফুটবল দল
বিষয়শ্রেণী:সাফ চ্যাম্পিয়নশিপ বিজয়ী দেশ
শ্রীলঙ্কা জাতীয় কাবাডি দল

**শ্রীলঙ্কা জাতীয় কাবাডি দল** আন্তর্জাতিক কাবাডি খেলায় শ্রীলঙ্কার প্রতিনিধিত্বকারী দল।
## এশিয়ান গেমস
* ১৯৯৮ - চতুর্থ 
* ২০০২ - পঞ্চম

## এশিয়ান ইনডোর গেম
* ২০০৭ - গ্রুপ পর্যায়.
* ২০০৯ - সেমি-ফাইনাল. (ব্রোঞ্জ পদক)
## বিশ্বকাপ
* ২০০৭ - কোয়ার্টার ফাইনাল 

## দক্ষিণ এশিয়ান গেমস
; পুরুষ

* ১৯৯৯ - ব্রোঞ্জ. শ্রীলঙ্কা  ১ম আন্তর্জাতিক পদক.

;নারী

* ২০১০- ব্রোঞ্জ.

## তথ্যসূত্র

## বহিঃসংযোগ
* অফিসিয়াল ওয়েবসাইট
* বিশ্বকাপ ২০০৭ ফলাফল
* বিশ্ব কাপ ২০০৪ফলাফল

বিষয়শ্রেণী:শ্রীলঙ্কার জাতীয় ক্রীড়া দল
বিষয়শ্রেণী:জাতীয় কাবাডি দল
শ্রীলঙ্কা জাতীয় রাগবি ইউনিয়ন দল

**শ্রীলঙ্কা জাতীয় রাগবি ইউনিয়ন দল** আন্তর্জাতিক রাগবি খেলায় শ্রীলঙ্কার প্রতিনিধিত্বকারী দল।

## ইতিহাস

## মাঠ
* '''কলম্বো রেসকোর্স আন্তর্জাতিক এরিনা''' (প্রধান গ্রাউন্ড)
* সিআর ও এফসি গ্রাউন্ড - কলম্বো ৭
* সিএইচ ও এফসি গ্রাউন্ড ; - কলম্বো ৭
* পুলিশ গ্রাউন্ড ; - কলম্বো ৫
* আর্মি গ্রাউন্ড৫; - গল মুখ
* নিত্যায়লা রাগবি স্টেডিয়াম - ক্যান্ডিতে
* এয়ার ফোর্স গ্রাউন্ড; - রাতমালানা
* নেভি গ্রাউন্ড ; - ওয়েলিসারা
* হ্যাবলক পার্ক - হ্যাবলক টাউন
* মালিগাওয়া গ্রাউন্ড - : কুরুনেগেলা
* বুগুমবারা স্টেডিয়াম - ক্যান্ডিতে
* পিপলস 'পার্ক - অনুরাধাপুরা
* পাতলা লাইন গ্রাউন্ড ; - পান্নালা
* ভিনসেন্ট ডিয়াস স্টেডিয়াম - বাদুল্লা
* আর্মি গ্রাউন্ড ; - অনুরাধাপুরা

## কর্মকর্তা
### কোচ
* প্রধান কোচ:  লিওনার্ড দে জিলওয়া (২০১৪-বর্তমান)
* সহকারী কোচচ:  নিলপুর ইব্রাহিম (২০১৩-বর্তমান)

### কাউন্সিল সদস্য
* চেয়ারম্যান ; - ডঃ মাইয়া গুণাসেকেরা
* টিম ম্যানেজার - সঞ্জয় ফার্নান্দো
* এস এল আর এফ ইউ রাষ্ট্রপতি - আসাঙ্গা সেনেরিভাত্নে
* সহ-সভাপতি -লাসিথা গুনেরত্নে
* সচিব - রিজলী ইলিয়াস
* নির্বাহী পরিচালক -দিলরয় ফার্নান্দো। 

### সাবেক কোচ
*  জর্জ সিম্পকিন (?-?)
*  উইলি হেতারাকা (সেপ্টম্বর ২০০৬-?)
*  তাবিতা টুলাগায়েসে (?-)
*  রব ইউল (মার্চ ২০০৭–আগস্ট ২০০৮)
*  দাওয়াই সিনিম্যান (অগাষ্ট ২০০৮- এপ্রিল ২০১০)
*  জন ক্যারিঞ্জটন (২০০৯) 
*  জন টেইলর (? -জানুয়ারী ২০১১)
*  ইলিস মেয়াছেন (জানুয়ারী ২০১১ - মার্চ ২০১২)
*  রবিন ডু প্লেসিস (জানুয়ারী ২০১৩-?)
*  ইনথি মারিকার (২০০৯-২০১০)
*  তাবিতা টুলাগায়েসে
*  সি.পি অভয় গুনাবর্ধনে
* নপমার লাকের (আগস্ট ২০০৮- এপ্রিল ২০১০)

## তথ্যসূত্র

## বহিঃসংযোগ
* ২০০৭ রাগবি এশিয়াড
* প্রাতিষ্ঠানিক ওয়েবসাইট
* শ্রীলঙ্কা কর্তৃক খেলা ম্যাচসমূহের তালিকা ও ফলাফল

বিষয়শ্রেণী:শ্রীলঙ্কার জাতীয় ক্রীড়া দল
বিষয়শ্রেণী:জাতীয় রাগবি ইউনিয়ন দল
বিষয়শ্রেণী:শ্রীলঙ্কা জাতীয় রাগবি ইউনিয়ন দল
বিষয়শ্রেণী:এশীয় জাতীয় রাগবি ইউনিয়ন দল
মারিওয়ানা (দ্ব্যর্থতা নিরসন)

**মারিওয়ানা** গাঁজা উদ্ভিদের একটি পদ।

এটি সম্ভবত আরো নির্দেশ করতে পারে:

* গাঁজা (ওষুধ), যখন গাঁজা উদ্ভিদ ওষুধ হিসেবে ব্যবহৃত হয়ে থাকে
* মারিওয়ানা (শব্দ), পদের ইহিতাস এবং ব্যবহার
* ''মারিওয়ানা'' (ইপি), ব্যান্ড ব্রুজেরিয়ার একটি ইপি
* ''মারিওয়ানা'' (গান), কিড কুডি কর্তৃক রেকর্ডকৃত একটি গান
* ''মারিওয়ানা'' (উপন্যাস), কর্নেল উলরিচ রচিত ১৯৪৪ সারের উপন্যাস
* ''মারিওয়ানা'' (চলচ্চিত্র), ডোয়াইন এসপার পরিচালিত ১৯৩৬ সালের চলচ্চিত্র
মহানাম

**মহানাম** (); () (জীবনকাল- আনুমানিক খ্রিস্টপূর্ব ষষ্ঠ শতাব্দী) বৌদ্ধ ধর্মের ইতিহাসে পাঁচজন তপস্বীদের মধ্যে একজন ছিলেন, যিনি সিদ্ধার্থ গৌতমের সঙ্গে কঠোর তপস্যায় লিপ্ত হন এবং বুদ্ধত্ব লাভের পর গৌতম বুদ্ধের নিকট প্রথম ধর্মজ্ঞান প্রাপ্ত হন।

## প্রথম জীবন
মহানামের পিতা সেই আটজন ব্রাহ্মণের একজন ছিলেন, যারা সিদ্ধার্থ গৌতমের ভবিষ্যদ্বাণী করেন। তার পিতা তাকে পরবর্তী জীবনে সিদ্ধার্থ গৌতমকে অনুসরণ করতে নির্দেশ দেন। সিদ্ধার্থ তপস্যার মাধ্যমে সত্যানুসন্ধানের জন্য গৃহত্যাগ করে আলার কালাম ও উদ্দক রামপুত্ত প্রভৃতি যোগীদের নিকট শিক্ষালাভ সম্পন্ন করলে মহানাম সহ কৌণ্ডিন্য, ভদ্দিয়, বপ্প এবং অস্সজি নামক পাঁচজন তপস্বী তাকে অনুসরণ করেন ও উরুবিল্ব নামক স্থানে একসাথে ছয় বছর ধরে কঠোর তপস্যায় লিপ্ত হন। বৌদ্ধ ধর্মের ইতিহাসে এই পাঁচজন তপস্বী পঞ্চবগ্‌গীয় বা ভদ্রক পঞ্চবর্গীয় নামে পরিচিত। এই কঠোর তপস্যার ফলে অনশনক্লিষ্ট সিদ্ধার্থ গৌতম মরণাপন্ন হয়ে উপলব্ধি করেন যে, অনশনক্লিষ্ট দুর্বল দেহে শরীরকে অপরিসীম কষ্ট দিয়ে কঠোর তপস্যা করে বোধিলাভ সম্ভব নয়। ধর্মচক্রপ্রবর্তন সূত্রানুসারে, অসংযত বিলাসবহুল জীবনযাপন এবং কঠোর তপস্যার মধ্যবর্তী একটি মধ্যম পথের সন্ধান করে বোধিলাভ সম্ভব বলে তিনি উপলব্ধি করেন। তিনি তাই আবার খাদ্য গ্রহণের সিদ্ধান্ত নিলেন ও সুজাতা নাম্নী এক স্থানীয় গ্রাম্য কন্যার কাছ থেকে তিনি এক পাত্র পরমান্ন আহার করেন। সিদ্ধার্থকে খাদ্য গ্রহণ করতে দেখে মহানাম সহ সকল ভদ্রক পঞ্চবর্গীয় তার ওপর বিরক্ত হয়ে তাকে ছেড়ে বারাণসীর নিকট ঋষিপতনের মৃগ উদ্যানে যাত্রা করে চলে যান।

## গৌতম বুদ্ধের নিকট শিক্ষালাভ

সিদ্ধার্থ গৌতম বুদ্ধত্ব লাভ করার পর ঋষিপতনের মৃগ উদ্যানে যাত্রা করে মহানাম সহ তার বাকি চারজন সাধনসঙ্গীকে খুঁজে বের করে তাদেরকে তার অভিজ্ঞতালব্ধ জ্ঞান প্রদান করার সিদ্ধান্ত নেন। যদিও প্রথমে এই পঞ্চবগ্‌গীয় তপস্বীরা গৌতম বুদ্ধের সিদ্ধিলাভের ব্যাপারে সন্দিহান ছিলেন, কিন্তু শীঘ্রই তার নবলব্ধ জ্ঞান তাদের মুগ্ধ করে। গৌতম বুদ্ধ তাদের ধম্মচক্কপ্পবত্তন সুত্ত সম্বন্ধে শিক্ষা প্রদান করেন। পাঁচ দিন পরে গৌতম বুদ্ধ তাদের অনাত্তলক্ষন সুত্ত সম্বন্ধে শিক্ষাদান করেন। বুদ্ধের নিকট শিক্ষালাভের ফলে মহানাম অর্হত হিসেবে উন্নীত হন।

## চিত্তগহপতির সঙ্গে সাক্ষাত
কাশীর মচ্ছিকাসন্দ অঞ্চলে ভিক্ষা করার সময় চিত্তগহপতি নামক এক গৃহস্থ মহানামের ব্যবহারে মুগ্ধ হয়ে তাকে তার গৃহে নিমন্ত্রণ জানান। এই সময় মহানাম তাকে *[[সলাযাতনা বিভঙ্গ সুত্ত]]* সম্বন্ধে শিক্ষাদান করেন। মুগ্ধ চিত্তগহপতি তাকে তার অম্বাতকারাম নামক উদ্যানে নিয়ে যান এবং সেখানে তার জন্য একটি বিহার প্রতিষ্ঠা করেন।

## তথ্যসূত্র

বিষয়শ্রেণী:অর্হত
বিষয়শ্রেণী:পঞ্চবর্গীয়